google/wiki40b huggingface dataset:
Snitt (heraldikk)

Snitt (svensk: skure) er en måte å dele opp de fargede figurflatene på i et våpenskjold. Snitt er en avgrensning av flater, det vil si at snittet er en del av en flates omriss eller kontur.Figurer som en bjelke, en spiss, en stolpe og mange andre, kan derfor være dannet av et snitt, slik vi ser i mange, moderne norske kommunevåpen.
Et snitt er for så vidt ikke en linje eller strek, fordi alle våpenfigurer i prinsippet består av fargeflater. I mange avbildninger av våpen brukes imidlertid hjelpestreker som skille mellom flatene. Hjelpestrekene kan da utgjøre snittenes omriss. En helt rett avgrensning av en flate, regnes ikke som et snitt.
Snitt er formet på forskjellige måter som hver har sin egen betegnelse i beskrivelser (blasoneringer) av våpenskjold. Snitt med brede, rette spisser blir kalt bredtannet snitt, er spissene ikke så brede kalles det tannsnitt (f.eks. Skjebergs kommunevåpen). Når spissene er på skrå kalles det sagsnitt (Tune kommune), og er spissene smale kalles det ulvetannsnitt (Ulstein kommune). Har snittet firkantede takker, kalles det tindesnitt (Borge kommune). Det finnes også bølgesnitt (Askim, Øyestad og flere kommuner), buesnitt (Sola kommune), trappesnitt (Nordkapp kommune) og andre snitt i norske kommunevåpen. I Finland er det i nyere tid skapt grankvistsnitt og grantresnitt som brukes i kommunevåpen.
Et snitt kan også framstå som en egen skjoldfigur, så som et virvelsnitt som består av én, to eller flere buede, spisse og vridde felter med spissene mot hverandre og i to farger, så som i kommunevåpen for Dønna i Nordland med ett virvelsnitt, og Bremanger i Sogn og Fjordane med to snitt.
Hyphoraia aulica

Utseende

Hyphoraia aulica  har en tykk, håret kropp og et fargerikt og tydelig vingemønster. Framvingene er brunlige og på hver vinge er det noen lyse gulhvite flekker.  Bakvingene er oransje med mørkt brunlige flekker. Vingespennet er mellom 32 og  44 millimeter. Vingene holdes taklagt bakover kroppen i hvile.
Bakkroppen er normalt smal bakover og oransje med en svart flekk som danner et bånd på hvert ledd.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller oransje med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er sterk behåret med rød-brune hår på sidene. På ryggsiden  er det  lengre mørke, nesten svarte hår. De er korte foran, men blir lange lengst bak.  Hårene er arrangert i dusker på hvert ledd. Disse danner rekker av hårdusker bakover kroppen. Hårduskene lengst ned på siden har lysere, litt rustrød farge og de danner derfor en langsgående linje på larvens kropp.  Utvokst blir den ca. 3-4 centimeter lang.

Levevis

Hyphoraia aulica finnes på soleksponerte, tørre steder, gjerne der det er noe sandholdig jord.  Gjerne ved kysten. Den foretrekker steder med kortvokst gress, og kalkrike enger.
Flygetiden er i mai og juli.  Hannen er dagaktiv og flyr helst om formiddagen.  Hunnen flyr sjelden og  sitter helst i gresset.
Hunnen legger mellom 150 og 200 egg rett på næringsplanten, eggene legges i små grupper på opptil 100 egg.
Larvene lever på ulike arter gress og urter.  Lavene vokser seint og overvintrer i sitt nest siste stadium.  Om våren fortsetter den å spise og vokse.
Hyphoraia aulica tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.  Puppen klekkes etter ti til fjorten dager.

Utbredelse

Hyphoraia aulica er utbredt i Mellom-Europa fra Frankrike østover.  Den ikke i hele området, men i små adskilte populasjoner. Den mangler i Spania og i middelhavsområdet.  Den finnes videre nord til Baltikum og østover mot Russland til Kina. Ikke i Norge.  Men er funnet langs kysten av det sørlige Sverige, Danmark og Finland.

Navnet

Det latinske navnet Hyphoraia betyr mistenkeligeller den mistenksomme.  Navnet aulica betyr aula, kongshall.  På svensk heter den Gulfläckig igelkottspinnare.
Liu Zhiji

Liu Zhiji (forenklet kinesisk: 刘知几, tradisjonell kinesisk: 劉知幾, pinyin: Liú Zhījǐ, Wade-Giles: Liu Chih-chi, født 661 i Xuzhou det som i dag er provinsen Jiangsu i Kina, død 721) var en kinesisk historiker under Tangdynastiet.
Liu Zhiji la stor vekt på objektivitet i historieskrivningen og innskrenket seg i sine verker til hovedsakelig å presentere de rene fakta. I motsetning til den tidligere kinesiske historieskrivning benyttet han ikke den fortellerstil som gjerne tok med fiksjon og personlige tolkninger.
I 710 kom Lius verk Shǐtōng (史通), som kan betraktes som verdenslitteraturens første refleksjon over historiografiske problemer. Her kritiserer Liu eldre historikeres stil og metode.
Fra 699 til sin død i 721 virket Liu som konfuciansk lærd i datidens kinesiske hovedstad, Chang'an.
Hn har etterlatt seg minst tolv verker, hvorav Sān Jiào zhūyīng (三教珠英) med sine 1313 juan er det mest omfangsrike.
561. SPETSNAZ Havari- og redningsskvadron

561. Havari- og redningsskvadron (russisk: 561-j avarino-Spasatel'nyj Tsentr Sil Spetsial'nykh Operatsij -  561. ASTs) FPN 00317 er en marin redningsskvadron underlagt generalstabens spesialoperasjonskommando i Russland med spesialitet på dykkertjeneste, også på dypt vann. Det er en fast installasjon på Mys Khersones (44°34'46"N 33°24'7"E) i Sevastopol.
Potetprest

«Potetprest» er en betegnelse på prester som på 1700-tallet, dels etter kongelig pålegg, oppfordret til mer dyrking av potet i Norge. Uttrykket brukes også om prester som var vel så interessert i jordbruk og praktiske spørsmål, som i forkynnelse.
Potetplanten kom til Europa sammen med tobakksplanten fra Sør-Amerika på 1500-tallet. Pga. utnyttelsen av jordbruksland på høyere breddegrader (les: Norden) ønsket danskekongen og prestene å fremme dyrkingen av poteten, først og fremst fordi man hadde oppdaget at den ga store og relativt sikre avlinger på våre breddegrader. Dermed ble poteten viktig for å sikre matforsyningen i Norge. Det var en viss motstand mot poteten i Norge i begynnelsen, blant annet fordi man ikke helt visste hvilke deler av den som var spiselig. Senere, etter at poteten var tatt i bruk, oppdaget man også at poteten hadde en gunstig virkning mot for eksempel skjørbuk. 
Innføringen av poteten fikk stor betydning i Norge. På mange måter kan det sies at poteten var viktigere for det norske folket enn Grunnloven. Det var potetdyrkingen som kunne skape umiddelbare lettelser i det daglige strevet for livets opphold etter 1814, og ikke Grunnloven.
Peder Harboe Hertzberg og Abraham Pihl var kjente potetprester.
Langløkka

Langløkka er et boligområde i Krokstadelva i Nedre Eiker kommune i Buskerud. Det ble åpnet for nybygg i 1990. I dag består dette bofeltet av Eventyrveien, Trollstien, Smørbukken, Dovregubben, Soria Moria, Bukken Bruse, Gosenveien, Veslefrikk, Alvedansen, Askeladden og Torneroseveien.
På Langløkka finnes det kunstgressbane og barnehage.
Langløkka er lokalisert mellom Stenseth og Hovjordet og ikke langt fra Bjørkedokk hvor det er tilgang på naturstier og naturopplevelse. Rett i nærheten av Langløkka kan man også finne naturrike områder og flotte turstier som går til steder som Solbergåsen og Solbergvarden. Rett i nærheten er det også en foss som springer ut fra Nydammen som var drikkevannskilden til Krokstadelva, der hvor gamledammen en gang var. 
Langløkka har i dag nesten vokst sammen med Hovjordet.

Kollektivtrafikk

Brakar har følgende lokalruter til Langløkka:
54 Mjøndalen-Hovjordet, 55 Drammen- Hovjordet o/Solbergelva og 57 Krokstad/Eknes skole-Hovjordet
Mythbuntu

Mythbuntu er en tidligere hjemmekino Linuxdistribusjon som var basert på Ubuntu. Den integrerer MythTV programvare som sin hovedfunksjon, og installerer ikke all programvaren som er inkludert i Ubuntu.
Første versjon ble lansert 22. oktober 2007. Siste versjon er 14.04.2 som ble lansert 19. februar 2015.
Sion Molde

Sion Molde er en kristen frikirkelig menighet i Molde, tilsluttet den norske pinsebevegelsen. Sion Molde ble stiftet 1938. 
Menigheten har 257 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro. Møtene er på norsk, men menigheten har ukentlig engelskspråklige møter (international service) og har ansatt en pastor for den «internasjonale» virksomheten.
Sion Molde driver Romsdals eldste nærradio, Radio PS, som har sendt kontinuerlig siden 1984.

Misjon

Sion Molde støtter arbeidet til misjonærene Birgitte og David Lindgren i Spania, Hege og Yngvar Aarseth i Tyskland og Elizabeth og Robert Muren i Israel. Menigheten dekker utgiftene til én evangelist i Sibir og støtter misjonsarbeide i Uganda, Bolivia, Hviterussland, Burma og Kenya;.
Det er den største dårlighet

«Det er den største dårlighet» er et skillingstrykk som skal være skrevet i Hjerkinn på begynnelsen av 1800-tallet, ifølge Per Johan Skjærstad, i boken «Gode gamle viser frem fra glemselen», utgitt på Gyldendal i 1982.
Macrocleptes

Utseende

Ganske små, knudrete, jordfargede trebukker. Antennene er noe kortere enn kroppen. Pronotum er rundet og hvelvet. Dekkvingene er eggformede uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt på Ny-Caledonia.
Lophostethus

Utseende

Store til meget store (vingespenn opptil 150 millimeter), lysbrune svermere. Forvingen har taggete ytterkant, i midten med et bredt, mørkt tverrbånd som smalner mot bakkanten, noen ganger når det ikke bakkanten og danner en trekantet flekk. På tverrbåndet sitter en eller to små, hvite flekker, den største av disse er mer eller mindre T-formet. Det er også et mørkt felt omtrent midt på ytterkanten. Bakvingen er lysbrun.
De grønne larvene er uvanlige ved at de har mange lange, svarte "pigger" (egentlig kjøttfulle utvekster som "piggen" på bakkroppen) stredt over hele kroppen - dette er ganske sjelden hos svermere.

Levevis

Larvene kan leve på mange ulike busker og trær, blant andre i morbærfamilien og kattostfamilien.

Utbredelse

Slekten er utbredt i Afrika, L. dumolinii over store deler av kontinentet inkludert Madagaskar, L. negus bare i høylandet i Etiopia.
Båndbloddråpesvermer

Utseende

En middelsstor (vingespenn 32 – 34 mm), nokså slank, rød og svart sommerfugl. Normalt fargede eksemplarer kjennes lett på at forvingens røde flekker har vokst sammen til tre langstrakte flekker. Kroppen er svart. Forvingen er litt metallisk blåsvart, vanligvis med tre avlange, røde flekker. Enkelte eksemplarer kan ha disse delt opp slik at de blir fem flekker, de er da vanskelige å skille fra andre arter. Bakvingen er skarpt rød med smal, svart ytterkant.

Levevis

Den lever på blomsterenger og på åpne områder i løvskog. Larvene utvikler seg om våren på ulike urter i erteblomstfamilien (Fabaceae). De voksne sommerfuglene flyr om dagen i juni og juli.

Utbredelse

Den er utbredt i Europa, unntatt lengst i vest, og østover til Mongolia. I Fennoskandia er den funnet i alle landene, men er sjelden. Man kjenner bare tre norske funn: fra Vågå i Oppland, 1961, fra Tokke i Telemark, 1991, og nylig fra Aurland i Indre Sogn. Arten er listet som direkte truet (EN) på den norske rødlisten fra 2006.
EUs litteraturpris

EUs litteraturpris deles ut til en forfatter i hvert av de 37 europeiske landene som er medlem av EUs kulturprogram, inkludert søkerland og EØS-medlemmer.
Formålet med prisen er å sette søkelyset på rikdommen av kreativitet og mangfold som finnes i europeisk samtidslitteratur, å fremme utbredelsen av litteratur i Europa og å oppmuntre til lesning av andre lands litteratur.
Prisen deles ut i et rotasjonssystem, der en tredel av landene er med ved hver utdeling. Den organiseres i samarbeid mellom European Book-sellers Federation, European Writers' Council og Federation of European Publishers.
Brahmavihara

Brahmavihārās (sublime holdninger, ordrett «brahmas boliger») er en serie på fire buddhistiske dyder og meditative praksiser som utøves for å kultivere dem. De er også kjent som de fire umålelige (sanskrit: apramāṇa, pāli: appamaññā).
Anantapur (distrikt)

Demografi

Ved folketellingen i 2011 var det 4 083 315 innbyggere i distriktet, mot 3 640 478 i 2001. Den urbane befolkningen utgjør 28,09 % av befolkningen.
Barn i alderen 0 til 6 år utgjorde 10,46 % i 2011 mot 13,18 % i 2001. Antallet jenter i den alderen per tusen gutter er 927 i 2011 mot 959 i 2001.
Hovstallet (Helgeandsholmen)

Hovstallet var H.M. Konungens hovstalls tidligere bygninger på Helgeandsholmen ved Gamla stan i Stockholm. Nå ligger Riksdagshuset på samme plass.
Den første kongelige stallen på Helgeandsholmen ble anlagt av Gustav Vasa i 1535, men allerede på slutten av 1560-tallet ble den flyttet til den plassen der Stockholmsoperaen ligger nå. Nicodemus Tessin d.ä. bygde en ny stall på Helgeandsholmen på 1670-tallet på oppdrag fra Karl XI, denne brant ned i 1696.
Nicodemus Tessin d.y. fikk i oppdrag å tegne en ny stall, som ble bygd ved sørsiden av gamle Norrbro. Stallen var en høy og langstrakt trebygning som interiørmessig lignet et kirkerom med tre skip. Midtskipets tak var utført som et krysshvelv som ble båret opp av to rader med søyler. 
Bygningen skulle komme til å bli brukt i nærmere 200 år, for senere å gi plass til den daværende Riksbanken og Riksdagshuset (oppført 1897-1905). I forbindelse med det ble virksomheten i 1884 flyttet til det nåværende Hovstallet på Östermalm. 
Ved renoveringen og ombyggingen av Riksdagshuset 1980-1983 ble også Riksplan, parken mellom Riksdagshuset og Norrbro, gjort om. For å minne om den gamle stallen ble, etter godkjennelse av Riksantikvarieämbetet, forkrybben i marmor fra den gamle stallen satt opp ved nedkjøringen til riksdagsgarasjen.
Latvisk brun

Latvisk brun (Latvijas bruna) er den mest vanlige kurasen i Latvia.

Historie og utbredelse

Rasen stammer fra det opprinnelige, latviske feet, som er krysset med utenlandske raser.   Det systematiske avlsarbeidet startet i 1855, og den første stambok ble utgitt i 1911. I 1922 ble rasen offisielt anerkjent. Opprinnelig var Latvisk brun små med lav melkeproduksjon (1200-2500 kg/år). I 1862 begynte man innkryssing med tysk Angler for å bedre den lokale rasen. På starten av 1900-tallet begynte man med innkryssing av Dansk, rød melkerase. Etter andre verdenskrig har man i tillegg til de nevnte raser også krysset inn Svensk röd och vit boskap. I dag finnes det om lag 60 000 dyr av rasen i Latvia.

Kjennetegn

Rasen er rød/brun, med små horn.  Voksne kyr har en gjennomsnittsvekt på 540 kg. Latvisk brun har en middels melkeproduksjon (4357 kg/år) med høyt innhold av protein (3,30 %) og fett (4,45%).
Telemarksfe

Telemarksfe eller telemarksku er en gammel norsk kurase.

Kjennetegn

Telemarkskua er rødfarget, med sammenhengede hvitfarge fra rygg til kryss. I tillegg skal kua være hvit på undersida. Ansiktet skal være droplete (blanda). De fleste Telemarskyr har horn. Telemarskua er primært en melkerase, og er liten av vekst. Levende dyr bør ikke veie mer enn 500 kg.

Historie

Telemarksfeet ble definert som egen  rase i 1856. Drivkraften bak avlsarbeidet var den statsagronomen Johan Lindeqvist, opprinnelig fra Sverige. Etter krigen ble Norsk rødt fe introdusert i Norge. Tradisjonelle norske kuraser gikk derfor sterkt tilbake. På 1980-tallet ble det imidlertid satt i gang et arbeid for å bevare rasen. I 2006 var det registrert 400 dyr av rasen i Norge.
Alessandro Petacchi

Etter utestengelsen

Etter suspensjonen syklet han for LPR Brakes-Ballan til han gikk til Lampre-Farnese Vini før 2010-sesongen. Han gjorde et stort comeback i Tour de France 2010, da han vant 1. og 4. etappe og tok poengtrøya foran Mark Cavendish.
I april 2013 bestemte han seg for å slutte som sprinter for det italienske sykkellaget Lampre-Merida, og heller gjøre noe annet. Han prøvde å få til en overgang til Omega Pharma-Quick Step, men måtte vente til 1. august med å signere.
Pseudangulatus

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Vest-Afrika.
Kanlıca

Kanlıca er en småby rett nord for Fatih Sultan Mehmet-broen på den anatoliske, østre bredd, av Bosporos. Landsbyen er i dag en del av Istanbul, og inngår i distriktet Beykoz.
I Kanlıca finnes en moské tegnet av Mimar Sinan. Kanlıca er kjent for sin yoghurt som lages på en mikstur av ku- og fåremelk. Langs strandlinjen finnes sjønære hus, kjente som yalı, som er typiske for den eldre bebyggelse langs Bosporens strand.
Shanghaiklikken

Shanghaiklikken eller Shanghaifraksjonen (forenklet kinesisk: 上海帮, tradisjonell kinesisk: 上海幫, pinyin: Shànghǎi bāng) er betegnelsen om en uformell gruppe partifolk innen Kinas kommunistiske parti. Betegnelsen benyttes særlig om de av dem som har kommet inn i sentrale posisjoner i statsapparat og Folkerepublikken Kina og/eller i det kinesiske kommunistpartis sentralkomite. Det dreier seg fremfor alt om folk som kom inn i høyere verv i Shanghai da byen var under ledelse av den senere president Jiang Zemin. Dessuten regnes også andre av Jiangs tidligere underordnede til klikken. 
Uttrykket er nokså utbredt, og benyttes gjerne nedsettende for å karakterisere Jiangs bestrebelser på å «sine folk» inn i sentrale verv.
Atle Lien Jenssen

Undervisning

En rekke kurs i felespill med vekt på tradisjoner fra Hedmark
Kurs i tilvirking og spel på bukkehorn med einertunge
Gjestelærer på folkemusikkstudiet ved Høgskolen i Telemark, institutt for folkekultur, Rauland, siden 1990. 
Gjestelærer på Ole Bull Akademiet. 
Kurs og undervisning på kommunal musikkskoler, videregående skoler og høyskoler

Priser, etc.

Hedemarkslagets Kulturpris, 1997.
Æresmedlem i Hedmark Folkemusikklag, 1997.
Halteguttenprisen 2010.
Egil Storbekkens musikkpris 2010.
Johann Jakob Bachofen

Virke og faglig vurdering

Gjennom verker som Das Mutterrecht (1861) ble han en av banebryterne innen sammenlignende rettsvitenskap. Han utgav også artikler om romerretten og fornkunne, særskilt om gravsymbolikk og slektskap. 
I Das Mutterrecht hevder han at det har eksistert andre rettssystemer forut for den patriarkale ordning. Den første ordningen er akefalisk, orgiastisk og heterisk kultur. Han fant næring til disse teoriene blant annet i fremstillinger om den eldste greske sivilisasjon. Bachofen, som betraktet menneskets samfunn som evolusjonære anså at menneskene i begynnelsen levde i klaner styrt av kvinner. Hans belegg for dette var de månge gamle myter som oppviste et kvinnesyn svært annerledes enn senere tiders oppfatning om kvinnens stilling. 
Han fikk en relativt sterk stilling innen marxismen på grunn av Friedrich Engels' bok Ursprung der Familie, des Privateigentum und des Staates (Familiens, privateiendommens og statens opprinnelse). 
Teoriene fikk motbør fra blant annet Numa Denis Fustel de Coulanges, Otto Schrader og Hermann Hirt som pekte på at den indoeuropeiske kultur hadde vært patriarkal. Nå anser man at hans teorier er uten empirisk fotfeste og stort sett som tilbakeviste.
HD DVD

HD DVD (High Definition DVD) var et optisk digitalt platelagringsformat utviklet som en standard for høyoppløsnings DVD. HD DVD ble lansert i 2006 og var konkurrenten til Blu-ray. Formatet hadde samme diameter som CD- og DVDplater (120 mm), men brukte en laser med kortere bølgelengde, og et mer effektivt format slik at platene fikk 3-4 ganger så stor kapasitet som DVD. Mens en DVD-plate har en lagringskapasitet på 4,7 GB vil HD DVD og Blu-ray kunne lagre henholdsvis 15 og 25 GB på ett lag. Blu-ray og HD DVD er ikke kompatible formater. Det var det japanske selskapet Toshiba som lanserte HD DVD, og som på en pressekonferanse 19. februar 2008 annonserte at de ville avslutte satsingen Blu-ray ble således stående som "vinner" av formatkrigen, og er nå det eneste aktuelle formatet for høyoppløselig platelagring.
Den 27. desember 2006 klokken 01.41 ble det offentliggjort en måte å omgå kopibeskyttelsen på HD DVD. Hackeren med navnet «muslix64» publiserte programmet BackupHDDVD, som er en ren inplementasjon av den offisielle dekrypteringsalgoritmen offentliggjort på aacsla.com. Programmet er avhengig av å få fatt i filmens dekrypteringsnøkkel. Dette muliggjør dekryptering av HD DVD-er beskyttet av AACS-kryptering (på samme måte som DeCSS kan låse opp DVD)
Higab

Higab er et svensk boligbyggelag som er heleiet av Göteborg kommune.
Higab eier og forvalter flere av Göteborgs mest kjente og mest betydningsfulle kulturbygg, deriblant Stockholms Konserthus, Stockholms stadsteater, Stockholms saluhaller og Sahlgrenska huset. Higab eier også Nya Ullevi, Scandinavium og flere andre av byens store idrettsarenaer. Blant bolighusene er 27 klassifisert som bygningsminner (BM). Foretaket har også lokaler for kontor, handverk og industri og er en del av Gøteborgs arbeide med å skape forutsetninger for byens fortsatte utvikling. Higab ble dannet i 1966 etter beslutning i kommunen og forretningsideen er en langsiktig forvaltning og utvikle leiligheter og å skape passende lokaler.
Blant bevaringsverdige kulturminner finner vi Sahlgrenska huset.
Kongeegen

Kongeegen eller konge-egen er et gammel eketre i Jægerspris Nordskov ved Jægerspris på Sjælland. Den har en anslått alder på 1500 – 2000 år, hvilket trolig gjør den til Nordeuropas eldste eketre.
Kongeegen har en gang hatt en omkrets på over 14 meter, og var et stort tre allerede under Gorm den gamles regjeringstid. Kong Frederik VII og Grevinne Danner skal en gang ha søkt tilflukt i treets hulrom i forbindelse med et tordenvær.
I 1986 ble en podning, Danneregen – til minne om Grevinne Danner, plantet i parken ved Jægerspris slott av prins Henrik.
Battaglia

Battaglia (av italiensk battaglia, fransk battaille, «slag», «krigshandling») er en programmusikalsk sjanger som på musikalsk form skildrer kamp mellom armeer, grupper eller personer. 
I musikalsk slagskildringer brukes stort sett instrumentaleffekter, som strykeres col legno-teknikk, fanfarer som kampsignaler fra messingblåserne, klokkeklang som triumf- eller fredstegn, orgel, og når nødvendig et utvidet slagverksinstrumentarium til å imitere geværsalver og kanonskudd.
Fram til 1700-tallet ble battaglias brukt under hoffseremonier, på 1800-tallet ofte som scenemusikk under store teateroppføringer. 
Også enklere instrumentalkomposisjoner som på programmatisk vis framstiller krigshandlinger, slag og lignende kunne få betegnelsen battaglia. Eksempler er luttstykker fra 1500- og 1600-tallet.
Fariba Rezayee

Biografi

Razayee var ni år gammel da hennes familie flyttet fra Afghanistan til nabolandet Pakistan, etter at Taliban tok kontroll i 1996. Razayee bodde sammen med sin familie i Pakistan i åtte år som flyktning, og studerte kampsport og boksing der.
Etter at familien returnerte til Afghanistan i 2002 tok hun opp boksing og ble den første afghanske kvinnelige bokser. Men på grunn av mangelen på andre kvinnelige boksere gikk hun etterhvert over til judo, og begynte å trene til de olympiske leker i en judoklubb for jenter støttet av Dansk Flygtningehjælp.
Fariba er lillesøsteren til Shaima Rezayee, en fjernsynsprogramleder for en musikkanal som ble drept i 2005 i hjembyen Kabul. Hun har også to eldre brødre, Javed og Fawad.

Aten-OL 2004

Razayee representert Afghanistan i mellomvektklassen (70 kg) i judo under Sommer-OL 2004  i Aten. Hele konkurransen fant sted den 18. august. I sin første runde kamp møtte ​​Razayee spanjolen Cecilia Blanco og tapte kampen uten å få et eneste poeng.